# data[].attributes.body
Η σφαίρα του Έρικσον, που μοιάζει με τεράστια μπάλα του γκολφ, είναι το μεγαλύτερο κτίριο στον κόσμο σε σχήμα ημισφαιρίου. Είναι ένας κλειστός χώρος που εγκαινιάστηκε το 1989 και φιλοξενεί αγώνες χόκεϊ επί πάγου, συναυλίες ροκ μουσικής και ποικίλα θεάματα. Τη νύχτα είναι φωταγωγημένος και φαίνεται από μίλια μακριά!

# data[].attributes.location_name
Sagrada Familia, Carrer de Mallorca, Βαρκελώνη, Ισπανία

# data[].attributes.body
Οι εργασίες για την κατασκευή του ναού της «Sagrada Familia» (Αγία Οικογένεια) στη Βαρκελώνη άρχισαν το 1882, αλλά δεν έχουν ολοκληρωθεί μέχρι σήμερα. Ο ναός αυτός σχεδιάστηκε από τον διάσημο αρχιτέκτονα Γκαουντί, ενώ οι εργασίες αναμένεται να ολοκληρωθούν το 2026, δηλαδή 100 χρόνια μετά τον θάνατό του.

# data[].attributes.location_name
Λίμνη Μπλεντ, Bled, Σλοβενία

# data[].attributes.body
Η λίμνη Μπλεντ, στα βορειοδυτικά της Σλοβενίας, είναι ένας πολύ δημοφιλής τουριστικός προορισμός. Υπάρχουν αρκετά κτίρια στο νησί της λίμνης, αλλά αυτό που προσελκύει περισσότερους τουρίστες είναι η εκκλησία της Κοίμησης της Θεοτόκου. Θεωρείται ότι φέρνει τύχη στα νιόπαντρα ζευγάρια, αν ο γαμπρός ανέβει τα 99 πέτρινα σκαλιά του καμπαναριού της κρατώντας αγκαλιά τη νύφη.

# data[].attributes.location_name
Κάστρο της Μπρατισλάβα, Hrad, Bratislava, Σλοβακία

# data[].attributes.body
Το κάστρο της Μπρατισλάβας, που βρίσκεται σε έναν λόφο πάνω από τον ποταμό Δούναβη, χρονολογείται από τον 9ο αιώνα. Με την πάροδο των χρόνων υπέστη πολλές μετατροπές, ενώ το 1811 επλήγη από τεράστια πυρκαγιά. Το κάστρο έχει τέσσερις πτέρυγες, με έναν πύργο η καθεμιά. Για κάποιο διάστημα, στον νοτιοδυτικό πύργο φυλάσσονταν τα κοσμήματα του ουγγρικού στέμματος, όταν η Σλοβακία βρισκόταν υπό τον έλεγχο των Ούγγρων.

# data[].attributes.location_name
Κάστρο Μπραν, Strada General Traian Moșoiu, Bran, Ρουμανία

# data[].attributes.body
Το κάστρο του Bran, που βρίσκεται στην Τρανσυλβανία, περιοχή της Ρουμανίας, είναι κυρίως γνωστό ως «κάστρο του κόμη Δράκουλα». Παρόλο που ο κόμης-βρυκόλακας είναι μόνο μυθιστορηματικό πρόσωπο, η ιστορία του βασίστηκε σε ένα υπαρκτό πρόσωπο, τον Βλαντ τον Ανασκολοπιστή. Και αυτό το κάστρο — που πιθανώς ο Βλαντ δεν είχε ούτε καν επισκεφθεί — μοιάζει πάρα πολύ με την περιγραφή του κάστρου στο μυθιστόρημα.

# data[].attributes.location_name
Πύργος Μπελέμ, Av. Brasília, Λισαβόνα, Πορτογαλία

# data[].attributes.body
Ο «πύργος της Μπελέμ» αποτελεί σύμβολο της εποχής που οι θαλασσοπόροι έφευγαν από την Πορτογαλία για να ανακαλύψουν νέα εδάφη. Βρίσκεται στις όχθες του ποταμού Τάγου και κτίστηκε το 1519 για την προστασία της πρωτεύουσας Λισαβόνας.

# data[].attributes.location_name
Βαρσοβία, Πολωνία

# data[].attributes.body
Ύψους 237 μέτρων, το «Ανάκτορο του Πολιτισμού και της Επιστήμης» στην πρωτεύουσα της Πολωνίας, τη Βαρσοβία, είναι το ψηλότερο κτίριο της χώρας. Κτίστηκε το 1955 και στεγάζει θέατρα, μουσεία και έναν κινηματογράφο. Το έτος 2000, προστέθηκε στο κτίριο το «ρολόι της χιλιετίας». Η μικρή του βελόνα έχει μήκος 4 περίπου μέτρα!

# data[].attributes.body
Το χωριό Kinderlijk (που σημαίνει «φράγμα των παιδιών») βρίσκεται στην επαρχία της Νότιας Ολλανδίας. Το φράγμα είναι μια κατασκευή που σκοπό έχει να συγκρατεί το νερό για να μην πλημμυρίσει το έδαφος, π.χ. κατά μήκος της ακτής. Γύρω στο 1740, οι Ολλανδοί κατασκεύασαν αυτούς τους 19 ανεμόμυλους για να προστατεύσουν από τις πλημμύρες εκτάσεις που βρίσκονται κάτω από τη στάθμη της θάλασσας.

# data[].attributes.body
Κτισμένος το 1577, ο καθεδρικός ναός του Αγίου Ιωάννη στην πρωτεύουσα Βαλέτα, είναι αφιερωμένος στον Άγιο Ιωάννη τον Βαπτιστή, δηλαδή τον άνθρωπο που βάπτισε τον Ιησού Χριστό. Στο εσωτερικό του καθεδρικού ναού, όπως στον πλούσια διακοσμημένο θόλο και στο ιερό, υπάρχουν σκηνές από τη ζωή του Αγίου Ιωάννη.

# data[].attributes.location_name
Fort Thüngen, Rives de Clausen, Λουξεμβούργο

# data[].attributes.headline
Λουξεμβούργο

# data[].attributes.subject
Λουξεμβούργο

# data[].attributes.body
Κτισμένο το 1732, το «Fort Thüngen» αποτελούσε μέρος των τειχών της πόλης του Λουξεμβούργου για να την προστατεύει από τυχόν επιθέσεις. Είναι επίσης γνωστό και με την ονομασία «Φρούριο των τριών βελανιδιών» από τα τρία χρυσά βελανίδια που υπάρχουν στην κορυφή κάθε πύργου. Το φρούριο περιβαλλόταν επίσης από μια βαθιά τάφρο και μπορούσε κανείς να φθάσει σ’ αυτό από μια υπόγεια στοά μεγάλου μήκους. Σήμερα, χρησιμοποιείται ως μουσείο.

# data[].attributes.body
Ο πύργος του Γκεντιμίνας είναι ό,τι απέμεινε από το κάστρο της πόλης Βίλνιους, πρωτεύουσας της Λιθουανίας. Ολοκληρώθηκε το 1409. Ο θρύλος λέει ότι ο Μέγας Δούκας Γκεντιμίνας είδε κάποτε στο όνειρό του ότι στην κορφή ενός λόφου, από όπου μόλις είχε επιστρέψει από κυνήγι, βρισκόταν ένας τεράστιος σιδερένιος λύκος που ούρλιαζε τόσο δυνατά όσο εκατό λύκοι! Όταν διηγήθηκε το όνειρό του σε έναν μάγο, αυτός του είπε ότι έπρεπε να κτίσει στο σημείο αυτό μια πόλη, η οποία κάποτε θα γινόταν ξακουστή σε όλο τον κόσμο.

# data[].attributes.body
Το κτίριο αυτό, γνωστό ως «Οίκος των Μαυροκεφάλων» βρίσκεται στο ιστορικό κέντρο της Ρίγας, πρωτεύουσας της Λετονίας. Κτίστηκε τον 14ο αιώνα, καταστράφηκε κατά τον Δεύτερο Παγκόσμιο Πόλεμο και ξανακτίστηκε το 1995. Το όνομά του οφείλεται σε μια ομάδα άγαμων εμπόρων και πλοιοκτητών που διοργάνωναν εκεί διάφορες γιορτές. Λέγεται ότι η παράδοση του χριστουγεννιάτικου δένδρου προέρχεται από τους νέους αυτούς, επειδή κατά την περίοδο των Χριστουγέννων έστηναν ένα δένδρο γύρω από το οποίο χόρευαν και τραγουδούσαν.

# data[].attributes.location_name
Πίζα, Ιταλία

# data[].attributes.body
Η Πίζα είναι μια πόλη της Ιταλίας, όπου το 1173 ξεκίνησε η κατασκευή ενός καμπαναριού. Όταν, όμως, οι χτίστες έφτασαν στον δεύτερο όροφο, ο πύργος άρχισε να γέρνει. Από τότε έχει παραμείνει έτσι! Αφού έγιναν εργασίες για να μην καταρρεύσει, οι επισκέπτες μπορούν ξανά να ανέβουν τα 294 σκαλοπάτια για να φθάσουν στην κορυφή του.

# data[].attributes.location_name
Βράχοι του Μοχέρ, Lislorkan North, Κλέρ, Ιρλανδία

# data[].attributes.body
Οι «βράχοι του Μόχερ» στην κομητεία Clare της Ιρλανδίας είναι ένα θαύμα της φύσης. Εκτείνονται σε μήκος 14 χιλιομέτρων και δέχονται κάθε χρόνο 1,5 εκατ. επισκέπτες που έρχονται για να θαυμάσουν τους πετρώδεις σχηματισμούς, τα φυτά, τα πουλιά και άλλα είδη άγριας πανίδας. Έχετε δει την ταινία «Ο Χάρι Πότερ και ο ημίαιμος πρίγκιπας»; Εκεί εμφανίζονται οι «βράχοι του Μόχερ»…. - προσέξτε τους την επόμενη φορά που θα δείτε την ταινία!

# data[].attributes.location_name
Βουδαπέστη, Κοινοβουλευτικό Μουσείο, Πλατεία Κόσουτ, Ουγγαρία

# data[].attributes.body
Σ’ αυτό το μεγάλο κτίριο στεγάζεται το ουγγρικό Κοινοβούλιο στη Βουδαπέστη. Βρίσκεται στις όχθες του ποταμού Δούναβη, του δεύτερου μεγαλύτερου ποταμού της Ευρώπης. Το «Κοινοβούλιο» είναι ένας χώρος όπου οι πολίτες συναντώνται για να συζητήσουν και να αποφασίσουν τι πρέπει να κάνουν στη χώρα τους, π.χ. για την κατασκευή δρόμων, για το τι πρέπει να διδάσκεται στα σχολεία, ή ποια μέτρα πρέπει να ληφθούν για την προστασία της φύσης. Το κτίριο αυτό είναι τόσο μεγάλο που χρειάστηκαν περίπου 100.000 άνθρωποι για να το χτίσουν με 40 εκατ. τούβλα, μισό εκατομμύριο πολύτιμους λίθους και 40 κιλά χρυσού!

# data[].attributes.location_name
Ακρόπολη Αθηνών, Αθήνα

# data[].attributes.body
Η Ακρόπολη είναι ένας βραχώδης λόφος στην Αθήνα, την πρωτεύουσα της Ελλάδας, πάνω στον οποίο είχαν κτιστεί πολλοί αρχαίοι ναοί. Οι ναοί αυτοί χρησιμοποιούνταν ως καταφύγιο για τους κατοίκους της Αθήνας, σε περίπτωση που η πόλη δεχόταν επίθεση. Ο Παρθενώνας είναι ο μεγαλύτερος από τους ναούς αυτούς και χτίστηκε προς τιμήν της θεάς Αθηνάς, θεάς της σοφίας. Η πόλη της Αθήνας πήρε το όνομά της.

# data[].attributes.location_name
Πύλη του Βρανδεμβούργου, Πλατεία Παρίζερ, Βερολίνο, Γερμανία

# data[].attributes.body
Η Πύλη του Βραδεμβούργου στο Βερολίνο, που κατασκευάστηκε το 1788, αποτελεί ένα από τα πιο φημισμένα αξιοθέατα της Γερμανίας. Είχε κλείσει το 1961, όταν κατασκευάστηκε το Τείχος του Βερολίνου, το οποίο χώριζε την Ανατολική από τη Δυτική Γερμανία. Όταν το Τείχος γκρεμίστηκε το 1989 και η χώρα επανενώθηκε, ξανάγινε η πύλη εισόδου σε μια από τις πιο όμορφες λεωφόρους της πόλης και σύμβολο ενότητας της χώρας.

# data[].attributes.location_name
Παρίσι, Γαλλία

# data[].attributes.body
Ο πύργος του Άιφελ στο Παρίσι είναι ένα από τα πιο φημισμένα μνημεία σ’ όλο τον κόσμο. Πήρε το όνομά του από τον Gustave Eiffel, τον μηχανικό που τον κατασκεύασε για την Παγκόσμια Έκθεση που έγινε στο Παρίσι το 1889. Μέχρι το 1928, έτος κατασκευής του Chrysler Building στη Νέα Υόρκη, ο πύργος του Άιφελ ήταν το ψηλότερο κτίριο στον κόσμο.

# data[].attributes.location_name
Ελσίνκι, Φινλανδία

# data[].attributes.body
Ο καθεδρικός ναός του Ελσίνκι, με τον μεγάλο πράσινο τρούλο και τους μικρότερους πράσινους τρούλους έχει γίνει το σύμβολο της πόλης. Είναι επίσης ένα σημείο αναφοράς για όσους φθάνουν διά θαλάσσης. Κατασκευάστηκε το 1852, προς τιμήν του τσάρου Νικόλαου, την εποχή που η Φινλανδία ήταν τμήμα της Ρωσίας.

# data[].attributes.location_name
Ταλίν, Εσθονία

# data[].attributes.body
Το Τάλιν είναι η πρωτεύουσα της Εσθονίας και η παλιά πόλη είναι μια από τις πιο καλοδιατηρημένες στην Ευρώπη. Το Τάλιν είναι όμως και μια σύγχρονη πόλη. Έχετε ακούσει για την «Silicon Valley» στην Καλιφόρνια των Ηνωμένων Πολιτειών; Από εκεί ξεκίνησαν εταιρείες όπως η Google και το Facebook. Το Τάλιν συχνά αποκαλείται «η Silicon Valley της Ευρώπης», επειδή εκεί εργάζονται πολλοί ειδικοί στον τομέα της πληροφορικής.

# data[].attributes.body
Το πολύχρωμο αυτό λιμάνι λέγεται «Nyhavn», που στη δανική γλώσσα σημαίνει «νέο λιμάνι», αν και στην πραγματικότητα είναι το παλιό λιμάνι της πρωτεύουσας της Δανίας, της Κοπεγχάγης. Στο λιμάνι υπάρχουν πολλά σπίτια, καταστήματα, καφενεία και εστιατόρια του 17ου και των αρχών του 18ου αιώνα με έντονα χρώματα, καθώς και πολυάριθμα ξύλινα ιστορικά πλοία.

# data[].attributes.location_name
Crkva sv. Marka, Saint Mark's Square, Ζάγκρεμπ, Κροατία

# data[].attributes.body
Η στέγη της εκκλησίας του Αγίου Μάρκου στο Ζάγκρεμπ, την πρωτεύουσα της Κροατίας, φημίζεται για τα χρώματά της: δείχνει τον «θυρεό» των πρώην βασιλείων της Κροατίας, της Σλαβονίας και της Δαλματίας, καθώς και τον θυρεό του Ζάγκρεμπ, ένα λευκό κάστρο σε κόκκινο φόντο. «Θυρεός» είναι μια εικόνα με διάφορα σχέδια, όπως λιοντάρια και δράκοντες, ιδιαίτερα δημοφιλής κατά το παρελθόν, η οποία υπήρχε κυρίως πάνω στις ασπίδες των πολεμιστών. Πολλές πλούσιες οικογένειες είχαν τον δικό τους θυρεό, ενώ ορισμένες εξακολουθούν να τον χρησιμοποιούν μέχρι σήμερα.

# data[].attributes.body
Ο βασιλιάς Κάρολος IV είχε παραγγείλει την κατασκευή της γέφυρας αυτής (Charles Bridge) το 1357, για να προστατεύεται η Πράγα, η πρωτεύουσα της χώρας, από τους εχθρούς της. Η γέφυρα, μήκους 516 μέτρων και πλάτους 10 μέτρων, έχει 16 τόξα και 30 αγάλματα αγίων. Αν ποτέ πάτε στην Πράγα, μην ξεχάσετε να αναζητήσετε τη μορφή ενός σκύλου ανάμεσα στις ανάγλυφες παραστάσεις της γέφυρας: λένε πως αν την αγγίξετε, θα σας φέρει τύχη!

# data[].attributes.location_name
Αγίου Λαζάρου, Λάρνακα, Κύπρος

# data[].attributes.body
Η εκκλησία του Αγίου Λαζάρου στη Λάρνακα της Κύπρου χτίστηκε πριν από 1.200 περίπου χρόνια πάνω από τον τάφο του Αγίου Λαζάρου. Ο Λάζαρος έζησε την εποχή του Χριστού. Λέγεται ότι, όταν ο Λάζαρος πέθανε, ο Χριστός τον επανέφερε στη ζωή. Αργότερα, ο Λάζαρος πήγε στην Κύπρο και έγινε ο πρώτος επίσκοπος και προστάτης (άγιος) της Λάρνακας.

# data[].attributes.location_name
Ρίλα, Βουλγαρία

# data[].attributes.body
Γνωρίζετε τι είναι το «μοναστήρι»; Είναι ένας τόπος όπου ζουν και εργάζονται «μοναχοί». Οι μοναχοί προσεύχονται στον Θεό, βοηθούν ασθενείς και φτωχούς και φροντίζουν ο ένας τον άλλο. Κοντά στη Σόφια, την πρωτεύουσα της Βουλγαρίας, βρίσκεται η περίφημη Μονή της Ρίλας, που πήρε το όνομά της από έναν μοναχό, τον Ιβάν. Ο μοναχός αυτός ζούσε μόνος του σε μια σπηλιά, πριν από εκατοντάδες χρόνια. Αργότερα, ανακηρύχθηκε σε «Άγιο Ιωάννη της Ρίλας» και σήμερα πολλοί άνθρωποι επισκέπτονται το μοναστήρι που φέρει το όνομά του.

# data[].attributes.location_name
Atomium, Place de l'Atomium, Βρυξέλλες, Βέλγιο

# data[].attributes.body
Αυτό είναι το «Atomium». Κατασκευάστηκε το 1958 για την Παγκόσμια Έκθεση στις Βρυξέλλες, την πρωτεύουσα του Βελγίου. Δείχνει ένα μόριο σιδήρου, αλλά 165 δισεκατομμύρια φορές μεγαλύτερο από ό,τι είναι στην πραγματικότητα! Αποτελείται από εννέα σφαίρες που συνδέονται μεταξύ τους με σωλήνες. Μπορείτε να μπείτε στο εσωτερικό κάθε σφαίρας ή να ανεβείτε κατευθείαν στην κορυφή με το ασανσέρ και να απολαύσετε τη θέα που προσφέρει η πόλη των Βρυξελλών!

# data[].attributes.body
Η Αυστρία έχει πολλά βουνά, τα περισσότερα από τα οποία βρίσκονται στην οροσειρά των Άλπεων, η οποία είναι τόσο μεγάλη που καλύπτει και τμήματα άλλων χωρών. Το ψηλότερο βουνό της Αυστρίας λέγεται «Großglockner». Τον χειμώνα, τα βουνά αυτά είναι καλυμμένα από χιόνι, και πολλοί πηγαίνουν στην Αυστρία για να κάνουν σκι!